ATLETIEK – AHS
Afﬁes het vir die eerste keer in 1926 ‘n atletiekbyeenkoms aangebied. Die skool het sy eerste Springbok, Erick Grimbeek, in 1936 opgelewer.
Die jaarlikse interhuis (saam met die Afrikaanse Hoër Meisieskool) en die Afﬁe-spele bied geleentheid vir alle seuns om atletiek te beoefen. Die skool het ‘n A- en ‘n B-span. Elke span bestaan uit ongeveer 60-70 lede.
Byeenkomste Eerste kwartaal: Afﬁes neem aan ses vriendskaplike byeenkomste (massadeelname) deel. Twee van die byeenkomste word op sintetiese bane aangebied. Daar is `n Top 10-byeenkoms waaraan die top atlete deelneem, asook `n aﬂosbyeenkoms met die A-, B- en C-spanne. Ons neem deel aan drie interhoër-kompetisies, naamlik Pretoria Interhoër, NWU PUK (A) Interhoër en die NWU PUK Interhoër vir B-spanne.
Derde kwartaal: Afﬁes se atletiekspan neem aan vyf vriendskaplike byeenkomste teen spanne van Engelse seunskole deel. Die kwartaal sluit af met `n interhoër waaraan die A- en B-spanne teen skole soos KES, Pretoria Boys High, Jeppe, Parktown Boys’ High, St John’s, St Stithians, St Albans, St David’s en St Andrews deelneem.
Vierde Kwartaal: Gedurende die vierde kwartaal is daar twee massabyeenkomste, naamlik Kemptonpark en die Grey Kollege Prestige Byeenkoms. Ons neem ook aan die Top 10-byeenkoms op Naboomspruit, die Top 12 op Pilditch en die Top 30 op Potchefstroom deel.
Opponente van die afgelope twee jaar
Grey Kollege, Boys High, Zwartkop, Menlopark, Waterkloof, Garsfontein, Montana, Oos-Moot, Monument, Kemptonpark, E.G. Jansen, Noordheuwel, Nelspruit, KES, Helpmekaar, Jeppe, Parktown, St Benedict’s, St John’s en St Albans en verskeie ander.
2015 was ‘n uitstekende jaar vir Afﬁe-atletiek. Ons het aan 19 byeenkomste deelgeneem waarvan nege vriendskaplik was. Die Afﬁe-span het uit 140 atlete bestaan. Ons wen die volgende byeenkomste: Top 10 Pilditch, Uitsig-aﬂ os en die Florida-byeenkoms, aangebied by UJ, NWU B-interhoër, Pretoria A-interhoër, Engelse B-interhoër, Top 10 (Naboomspruit) en Top 30 (Potchefstroom).
In 2016 wen ons Top 10 (Pilditch), Florida-byeenkoms (UJ), NWU B-interhoër, Pretoria A-interhoër en die NWU A-interhoër. Die Engelse Interhoër, Top 10 (Naboomspruit) en Top 30 (Potchefstroom) vind eers aan die einde van die jaar plaas.
In 2017 wen Afﬁes Top 10 (Tukkies), Pretoria A-interhoër en die Hoërskool Uitsig-aﬂ osbyeenkoms. Afﬁ es wen die NWU PUK Interhoër vir A-spanne van 2005 tot 2011 en weer in 2016. In 2012 en 2017 was die span naaswenners. Die A-span was vanaf 2012 tot 2017 die wenners van die Pretoria A-interhoër. Die B-span wen die NWU-PUK B-interhoër vanaf 2009 tot 2016. Die 2017-byeenkoms het uitgereën. Afﬁes is die enigste Afrikaanse skool wat aan die Engelse prestige atletiekbyeenkoms vir seuns deelneem en wen hierdie kompetisie in 2006, 2007, 2010 en 2011 en behaal `n tweede plek in 2012, 2013, 2014, 2015 en 2017 met beide die A- en B-spanne. Ook in die Top 10-, Top 12- en Top 30-byeenkomste en die aﬂosbyeenkomste het die skool sy segetog van die afgelope paar jaar voortgesit.
Twaalf atlete verwerf provinsiale kleure
Ses atlete verower medaljes op die SA Junior Kampioenskap (4 goud, 3 silwer en 2 brons)
Twee atlete, Gehard de Beer en Pieter Conradie, verteenwoordig SA by die Wêreld Junior Kampioenskap in Spanje. Gerhard de Beer verower `n brons medalje in skyfwerp
Oud-Afﬁe, Lehann Fourie, verteenwoordig Suid-Afrika by die 2012 Olimpiese Spele, London, in die 200 m hekkies.
Twee atlete verwerf provinsiale kleure.
Een atleet verower `n medalje op die SA Junior Kampioenskap (brons).
Ses atlete neem deel aan die ASA-Kampioenskap, 2 verwerf medaljes (1 goud en 2 brons).
Tien atlete verwerf provinsiale kleure.
Vier atlete verwerf medaljes op die ASA-Kampioenskap (2 goud en 2 brons).
Een atleet neem deel aan die Skole SA Kampioenskap (verwerf goue medalje).
Een atleet gekies vir SA Jeug Atletiekspan wat SA in Gaberone, Botswana, verteenwoordig.
Drie atlete verwerf provinsiale kleure.
Drie atlete neem deel aan die Skole SA Kampioenskap (1 verwerf 2 goue medaljes, 1 verwerf brons).
Oud-Afﬁe Fredriech Pretorius verteenwoordig Suid-Afrika by die 2015 Afrika-spele in tienkamp.
Sewe atlete verwerf provinsiale kleure
Twee atlete neem deel aan die SA Skole Kampioenskap (een atleet verwerf twee goue medaljes).
Sewe atlete neem deel aan die AGN Klub SA Kampioenskap. Drie atlete verwerf vier medaljes: drie silwer en een brons.
Ses atlete verwerf provinsiale kleure.
Vyf atlete neem deel aan die AGN Klub SA Kampioenskap.
Oud-Afﬁe Pieter Conradie word die SA-kampioen in die 400 m.
Navrae/Inligting: Jan Grabie: jan.grabie@afﬁes.co.za of 012 344 3805 (skoolure)
Mnr J.J. Bonnema
Sport: Rugby & Atletiek
Mnr J.J. Deale
Mnr J.J. Grabie
Vakke: Wiskunde geletterdheid & Wiskunde
Me G. van Wyk
Sport: Swem & Atletiek
Me M. Mans
Sport: Hokkie & Atletiek
Mnr R. Delport
Vakke: Sosiale wetenskap
Mnr P. Maritz
Me R. Raath
Sport: Landloop & Atletiek